Konverentsimaterjalide ja muude artiklite üllitamiseks pani Aleksander Loit 1985. aastal aluse Stockholmi ülikooli teadusväljaannete seeria "Acta Universitatis Stockholmiensis" alaseeriale "Studia Baltica Stockholmiensia" ning oli pikka aega selle peatoimetaja. Just "Studia Baltica  Stockholmiensia" kaudu jõudsid nii mõnegi Eesti ajaloolase tööd sovetiajal rahvusvahelisse inforuumi. Täna tegutseb emeriitprofessor Aleksander Loit ajalooajakirja Tuna ja Ajalooarhiivi toimetiste toimetuskolleegiumis.